అహ్మదాబాద్, ఆగస్టు 19: పెళ్లి కాని ప్రసాదులూ పారాహుషార్! ఉద్యోగం లేదనో.. నల్లగా ఉన్నారనో.. ఇలా రకరకాల కారణాలవల్ల వయసు ముదిరినా పెళ్లిగాని అబ్బాయిల ఆత్రాన్ని లక్ష్యంగా చేసుకుని లక్షల్లో దండుకునే ముఠాలు బయల్దేరాయి!! గుజరాత్లో ఇలాంటి ఘటనలు రెండు వెలుగులోకి వచ్చాయి. ఒక బాధితుడి పేరు.. రూపేశ్ చావ్డా (32). రాజ్కోట్కు చెందిన రూపేశ్ నల్లగా ఉన్నాడనే కారణంతో చాలా మంది అమ్మాయిలు తనను తిరస్కరించారు. ఆ బాధలో ఉన్న అతను ఒక ఏజెంటు వల్లో పడి అతడికి రూ.1.11 లక్షలు సమర్పించుకోగా.. ఆ ఏజెంటు రింకు వాఘేలా అనే అమ్మాయి సంబంధం తెచ్చాడు. పెళ్లయిన కొద్దిరోజుల తర్వాత ఒకరోజు ఉదయాన్నే రూపేశ్ నిద్ర లేచి చూసేసరికి పక్కన భార్య లేదు. బీరువాలో పెట్టిన నగలు లేవు. రెండ్రోజుల తర్వాత అతడికి పటాన్ పట్టణం నుంచి ఒక ఫోన్ వచ్చింది. ‘రింకు నా భార్య. నువ్విక ఆమెను మర్చిపో’ అంటూ ఆ వ్యక్తి బెదిరించాడు. మోసపోయానని అర్థం చేసుకున్న రూపేశ్ లబోదిబోమంటూ అతడు పోలీసులను సంప్రదించాడు. ఇక, ఇదేతరహాలో ఏజెంట్ల చేతిలో మోసపోయినన మరో వ్యక్తి.. గౌరాంగ్ మేరానీ. వారి సామాజిక వర్గంలో ఆడపిల్లలు కరువవడంతో ఒక ఏజెంటుకు 1.222 లక్షలు ఇచ్చి సంబంధం చూసిపెట్టాలని కోరాడు. అతడు చూపిన నేహ అమ్మాయి పుట్టుపూర్వోత్తరాల గురించి ఆరా తీయకుండా పెళ్లి చేసుకున్నాడు. ఇతడి భార్య కూడా సరిగ్గా వారం రోజుల తర్వాత కనిపించకుండా పోయింది. మేరానీ కూడా పోలీసులను ఆశ్రయించాడు. ఈ రెండు కేసుల మోడస్ ఆపరెండీని పరిశీలించిన పోలీసులు.. ఇదేదో పెళ్లి మోసాల రాకెట్ పని అయి ఉండొచ్చని అనుమానిస్తున్నారు. ఎక్కడో గుజరాత్లోనే కాదు.. ఇటీవలికాలంలో మనదగ్గర కూడా మాట్రిమొనీ వెబ్సైట్లలో, ఫేస్బుక్ అకౌంట్లలో అందమైన అమ్మాయిల ఫొటోలు పెట్టి మోసం చేసే జాదూగాళ్లు ఎక్కువయ్యారు తస్మాత్ జాగ్రత్త.
ahmadabad, aagastu 19: pelli kaani prasaaduluu parahushar! udyogam ledano.. nallagaa unnarano.. ilaa rakarakaala karanalavalla vayasu mudirina pelligaani abbaila aatraanni lakshyamgaa chesukuni lakshallo dandukune mutaalu bayalderaayi!! gujaraatlo ilanti ghatanalu rendu veluguloki vachayi. oka badhithudi paeru.. roopesh chavda (32). rajkotku chendina roopesh nallagaa unnadane kaaranamtho chala mandi ammayilu tananu tiraskarinchaaru. aa baadhalo unna atanu oka egentu vallo padi atadiki roo.1.11 lakshalu samarpinchukogaa.. aa egentu rinku vaghela ane ammai sambandham tecchaadu. pellayina koddirojula tarvaata okaroju udayaanne roopesh nidra lechi chusesariki pakkana bharya ledu. beeruvaalo pettina nagalu levu. rendrojula tarvaata atadiki patan pattanam nunchi oka fon vachindi. ‘rinku naa bharya. nuvvika aamenu marchipo’ antuu aa vyakti bedirinchaadu. mosapoyanani artham chesukunna roopesh labodibomantu atadu poliisulanu sampradinchaadu. ika, idetarahaalo agentla chetilo mosapoyinana maro vyakti.. gaurang merani. vaari saamaajika vargamlo aadapillalu karuvavadamtho oka egentuku 1.222 lakshalu ichi sambandham chusipettaalani koradu. atadu chuupina neha ammai puttupuurvottaraala gurinchi aaraa teeyakunda pelli chesukunnadu. itadi bharya kuudaa sarigga vaaram rojula tarvaata kanipinchakunda poyindi. merani kuudaa poliisulanu aasrayinchaadu. ee rendu kesula modas aaparendeeni pariseelinchina poliisulu.. idedo pelli mosala racket pani ayi undochani anumaanistunnaaru. ekkado gujaratlone kaadu.. itiivalikaalamlo manadaggara kuudaa matrimoni vebsaitlalo, fasebook akountlalo andamaina ammayila photolu petti mosam chese jaaduugaallu ekkuvayyaaru tasmat jaagratta.